# Installation

## Hvordan fås &kstars;

&kstars; er tilgængelig som en tar-pakke med kildetekst, en Mandrake-RPM-pakke, en Debian-pakke og som CVS-kildetekst. Hvis du kunne tænke dig at bidrage med en binær pakke til din favorit distribution, så fortæl os det venligst.

Den nyeste tar-pakke med &kstars;' kildetekst kan fås fra http://prdownloads.sourceforge.net/kstars/. Den er også offentliggjort på &kstars;' hjemmeside, på apps.kde.com, og på freshmeat.net.

&kstars; er en del af &kde;-projektet, så hvis du ønsker den nyeste CVS-udviklingsversion, kan du finde instruktioner på &kde;'s websted

## Krav til installationen

For at kunne køre &kstars; behøver du &kde; >= 2.1 og &Qt; >= 2.2.4. Det kan måske køre på &kde; 2.0 (og en tilsvarende forældet &Qt;), men det er ikke testet. Hvis du prøver, så fortæl os venligst resultatet (om det lykkedes eller ej)!

For at oversætte &kstars; bliver du også nødt til at have følgende pakker installeret:

- kdelibs-devel

- libqt2-headers

- zlib-devel

- autoconf mindre end 2.5!!

`Autoconf` 2.5 er (tilsyneladende) uforenelig med filerne som laves af KDevelop. (Uforeneligheden forventes at være løst når &kde; 3.0 bliver udgivet).

På mit system bruger &kstars; omkring 50 MB systemhukommelse med standard-indstillinger. Det meste af forbruget skyldes de indlæste databaser med himmellegemer, især stjernedatabasen med 40.000 stjerner. Du kan reducere hukommelsesforbruget drastisk ved i konfigurationsvinduet at mindske grænsen for hvor svage stjerner der skal vises, Hvis &kstars; er overladt til sig selv, bruger det meget lidt CPU-tid; men det vil bruge alt hvad der er, når billedet flyttes eller zoomes.

## Oversættelse og installation

For at oversætte og installere &kstars; på dit system skal du taste følgende kommandoer i den udpakkede &kstars;-distributions grundkatalog:

    % ./configure --prefix=$KDEDIR
    % make
    % make install

Glem ikke prefix-argumentet til configure. Hvis din `KDEDIR`-variabel ikke er sat, sæt så prefix til det katalog som &kde; er installeret i. Det er normalt enten `/usr`, `/opt/kde` eller `/opt/kde2`. Du skal også sikre dig at du udfører det sidste trin somroot. &kstars; bruger `autoconf` og `automake`, så du burde ikke have problemer med at oversætte det. Skulle du støde på problemer, så rapportér dem venligst til &kstars;-postlisten kstars-devel@lists.sourceforge.net.

## Opsætning

I øjeblikket er der ingen specielle opsætningsmuligheder eller -krav. Hvis &kstars; klager over manglende datafiler, så skift til root og kopiér manuelt alle filer i `kstars/data/` til `$(KDEDIR)/apps/kstars/` (Hvis du ikke har root-rettigheder, kan du kopiere dem til `~/.kde/share/apps/kstars/`).