# Indstilling af &kstars;

&kstars; har mange indstillingsmuligheder som du kan nå ved at åbne vinduet Billed-indstillinger, enten med skruenøgle-ikonet i værktøjslinjen eller ved at vælge Indstil &kstars;... i menuen Vis. Vinduet er afbildet nedenfor: Vinduet Billed-indstillinger Vinduet Billed-indstillinger

Billed-indstillinger-vinduet er delt i fem faneblade: Stjerner, Kataloger, Fremhævelser, Solsystemet ogFarver. Under fanebladene kan du vælge mellem at få vist himmellegemernes koordinater med koordinatsystemet ækvatorsystemet eller horisontsystemet (bemærk at den uigennemsigtige jord kun kan vælges når horisontsystemet bruges).

På Stjerner-fanebladet kan du vælge om der overhovedet skal vises stjerner (SAO's stjernekatalog), sætte grænsen for hvor svage stjerner der skal vises - for alle stjerner og for navngivne stjerner, og vælge om navnet og/eller størrelsesklassen (dvs. lysstyrken) for de klareste stjerner skal vises. På fanebladet Kataloger kan du vælge om objekterne i deep sky-katalogerne skal vises. Fanebladet Fremhævelser lader dig vælge om andet end himmellegemer skal vises (&ie; stjernebilledlinjer og -navne, omridset af Mælkevejen, himmelens ækvator, ekliptika, horisontlinjen og farvning af områder som jorden dækker for). På fanebladet Solsystemet kan du vælge om Solen, Månen og planeterne skal vises.

Endelig kan du indstille farveskemaet på fanebladet Farver. Fanebladet er delt i to ruder:

Den venstre rude viser en liste over alle billedelementer med indstillelige farver. Klik på et element for at få et farvevalgsvindue til at indstille farven. Under listen er valgboksen Stjernfarvetilstand. Normalt vil vil &kstars; tegne stjernerne med en realistisk farvetone svarende til hvers stjernes spektraltype. Imidlertid kan du også vælge at tegne stjernerne som udfyldte hvide, sorte eller røde cirkler. Hvis du har valgt realistiske farver, kan du vælge mætningsgraden af stjernefarverne med drejeboksen Stjernefarveintensitet.

Den højre rude lister de definerede farveskemaer. Der er tre foruddefinerede skemaer: standardskemaet, et stjernekortskema med sorte stjerner på hvid baggrund og et natsynsskema som kun bruger røde nuancer for at beskytte dit nattilpassede syn. Derudover kan du gemme de aktuelle farveindstillinger som dit eget skema ved at klikke på knappen Gem aktuelle farver. Den vil spørge dig om navnet på det nye skema, og så vil dit skema komme med i listen i alle fremtidige udførelser af &kstars;. For at fjerne et selvlavet skema er du nødt til at at fjerne den tilsvarende indsatte linje fra filen `~/.kde/share/apps/kstars/colors.dat`. Du vil måske også ønske at fjerne den tilsvarende `*.colors`-fil i det samme katalog, men blot du fjerner referencen til den i `colors.dat`, vil skemaet ikke komme frem i &kstars;.