# &kpackage;-håndbogen

Toivo
Pedaste

    toivo@ucs.uwa.edu.au

Lauri
Watts

    lauri@kde.org

Tester
Erik Kjær
Pedersen

    erik@binghamton.edu

Oversætter
2000
Toivo Pedaste
&FDLNotice;
2001-01-04
2.01.00

&kpackage; er en &GUI;-brugerflade til RPM, Debian, Slackware og BSD pakkehåndteringerne.

kpackage
pakke
pakkehåndtering
RPM
deb

## Indledning

&kpackage; er en &GUI;-brugerflade til RPM, Debian, Slackware og BSD pakkehåndteringerne. Den ligner på nogle måder GLINT. &kpackage; er en del af K skrivebordsmiljøet og, som et resultat deraf, er den designet til at integreres med &kde;'s filhåndtering.

## Fundamentale ting på skærmen

&kpackage; har to paneler. Det venstre panel viser et træ med de installerede og tilgængelige pakker, det højre panel viser information om disse pakker.

### Træk og slip

&kpackage; gør brug af &kde;'s 'Træk 0g slip'-protokol. Det betyder at du kan trække og slippe pakker på &kpackage; for at åbne dem. At slippe en fil på Find fil-dialogen vil finde pakken der indeholder filen.

### Pakketræ-panelet

Når &kpackage; er startet normalt (det vil sige ikke er blevet startet via træk og slip og ikke er blevet givet nogen parametre) den viser to paneler med pakketræet til venstre, dette træ viser de installerede pakker og hvis man vil, også nye og opdaterede pakker.

Fanebladene på panelet vælger om der skal vises installerede pakker, opdaterede pakker, tilgængelige pakker eller alle pakker

Pakketræet viser pakkens navn, dens størrelse, versionen og (i tilfælde af en tilgængelig pakke som ville opdatere en installeret pakke) versionen af den allerede installerede pakke.

Markering af en pakke fra træet viser information om den i højre panel og tillader:

- Visning af statusinformation om pakken

- At se hvilke filer der er inkluderede i en installeret pakke, valg af en fil fra listen vil åbne den ved brug af filhåndteringen

- Verificering af filer i en pakke, filer der eksisterer er markerede med et tik, filer der ikke gør med et kryds.

- Afinstallering af en installeret pakke

- Installering af en tilgængelig pakke

En enkelt pakke vælges ved at klikke på dens navn. Klik på prikken i Markér-søjlen markerer pakken med et mærke, et andet mærke afmarkerer den, mens &Shift;venstre-klik kan bruges til at vælge et område af pakker.

### Integrering af tilgængelige pakker i træet

Adgang til de tilgængelige er sat op via Sted-menuindgange for hver pakketype under Opsætningsmenuen.

For RPM pakker kan &kpackage; læse en mappe der indeholder pakker og tilføje disse til pakketræet enten som nye eller opdaterede pakker. Det er muligt at undersøge eller installere disse pakker fra pakketræet. Som standard bliver informationen om pakkerne udtrukket fra standardformatet af filnavne og derfor er det nødvendigt at bruge Undersøg-knappen for at se den fulde beskrivelse, det er dog muligt at sætte en valgmulighed sådan at for lokale mapper bliver hver pakkefil læst. Dette er langsommere men giver en fuld beskrivelse.

For Debian pakker der håndteres ved brug af `dpkg` er der tre måder at få adgang til tilgængelige pakker. Disse kan vælges i tre forskellige typer steder i indstillingspanelerne.

- Angiv stedet for Debian pakketræet og vælg distribution og arkitektur. &kpackage; vil så kigge på standard steder efter pakke-filer der beskriver de tilgængelige pakker. Disse pakker tilføjes så til pakketræet og kan undersøges eller installeres

- Angiv stedet for Debian-distributionen sammen med Pakker-filerne for de dele af distributionen der er af interesse. Hvis `dselect`-programmet bruges så kan filen `/var/lib/dpkg/available` bruges som en Pakker-fil der beskriver distributionen som `dselect` bruger.

- Pakkemapper kan håndteres på samme måde som med RPM-pakker.

For Debian-pakker der håndteres ved brug af APT, sættes placeringen af afinstallerede pakke-lagre i `/etc/apt/sources.list`-filen, men Sted-menuen kan stadig bruges til mapper der indeholder Debian-pakker. Disse pakker hentes og caches af apt selv, ikke af &kpackage;

For Slackware pakker er der meget lidt information gemt i de installerede pakker, men det er muligt at bruge en `PACKAGE.TXT`-fil som en kilde til information om de installerede pakker. `PACKAGES.TXT`-filen er det ækvivalente til en Debian-pakke-fil og Slackware-distributioner er strukturerede med et mappetræ der indeholder `.tgz`-pakker og en `PACKAGES.TXT`-fil der beskriver pakkerne.

Som med Debian-distributioner kan pakkerne i en Slackware-distribution integreres i pakketræet. Uheldigvis indeholder Slackware-pakkerne ingen versionsinformation så det er ikke muligt at vide hvilke tilgængelige pakker, der er nyere end installerede pakker.

For BSD-pakker vil &kpackage; forstå en pakke-distributions-mappe der indeholder en `INDEX`-fil (som beskriver alle pakkerne) og også indeholder en `Alt`-mappe (med alle pakke-filerne i).

For eksterne mapper og pakke-filer (&ie; de der hentes via &FTP;) vil &kpackage; lave cachning, pakkerne bliver cachet i `~/.kpackage` og mapperne i `~/.kpackage/dir`

For at få håndtering af eksterne (&FTP;)-mapper til at virke, kan det være nødvendigt ikke at have FTP-Proxy sat i netsøger-opsætningen.

### Pakkeinformations-panel

Panelet i højre side har faneblade til at vise to forskellige typer information om udvalgte pakker

- Egenskaber-fanebladet som viser informationer om den valgte pakke. Under afhængighedsinformationen er der hyper-link til de pakker der er på listen, installerede pakker er i standard-skrifttype, ikke-installerede pakker i kursiv.

- Filliste-fanebladet viser filerne i pakken og for installerede pakker, filernes tilstand.

### Root-adgang

&kpackage; kræver root-adgang for installering/afinstallering af pakker. Dette kan gøres ved at køre &kpackage; som root, for eksempel ved brug af &kdesu;.

Alternativt, hvis &kpackage; kører som en normal bruger, vil den forsøge at køre installér/afinstallér-programmerne som root ved at logge på en pseudo-terminal. Den vil bruge enten `su` eller `ssh` til at gøre dette og om nødvendigt poppe et terminalvindue op hvor root's kodeord kan skrives. For at dette skal virke skal root-tegnet ende med #.

Dette virker ikke for RPM-pakker, fordi de håndteres internt af &kpackage;.

### Installering af pakker

For at installere en pakke kan du

- finde den pakke du ønsker at installere med &konqueror;, og trække den hen på en kørende kopi af &kpackage;

- klikke på en pakke-fil i &konqueror; og starte en ny kopi af &kpackage;

- Bruge Åbn-menupunktet i &kpackage;

- vælge en tilgængelig pakke i pakke-træet

For en valgt pakke, bruges knapperne i højre side af panelet. Hent-knappen vil hente pakken fra en ekstern kilde og vise detaljeret information, Installér-knapper for installationsvinduet til at komme frem.

For markerede pakker, bruges knappen i venstre. Installér markerede-knappen får installeringsvinduet frem.

Installeringsvinduet giver en liste af pakker der skal installeres og tillader opsætning af installeringstilvalg. Panelet i højre side er et integreret terminalvindue i hvilket installationsprogrammerne køres. For interaktive installationsprogrammer finder interaktionen sted i dette vindue.

RPM-pakker håndteres på en lidt anderledes måde end andre pakke-typer, idet installationen gøres direkte af &kpackage;. Panelet til højre bruges kun til fejlmeddelelser.

### Afinstallering af pakker

En valgt pakke kan afinstalleres ved at bruge Afinstallér-knappen i panelet til højre. Dette får et vindue frem med afinstallerings-tilvalg. Afinstallér-knappen i vinduet får pakkerne til at blive afinstallerede, og panelet til højre giver et integreret terminalvindue for afinstalleringsprogrammerne.

Markerede pakker kan afinstalleres ved brug af Afinstallér markerede-knappen i venstre panel.

## Menuer

Dette beskriver &kpackage;-menuerne.

### Fil-menu

Punkterne i Fil-menuen er:

&Ctrl;O Fil Åbn

  Får en filvælger frem for lokale og &FTP;-filer

Fil Åbn nylige

  En liste af de nyligst åbne pakkefiler

&Ctrl;F Fil Find pakke

  Søger i listen af installerede pakker efter en pakke, hvis navn indeholder den indtastede streng

Fil Find fil

  Producerer en list af pakker som indeholder det indtastede filnavn. Valg af en linje vil vise oplysninger om den pakke. Det opfører sig en smule anderledes for RPM (hvor du skal indtaste det nøjagtige filnavn) og DEB (hvor du kan indtaste et regulært udtryk).

F5 Fil Genindlæs

  Genindlæs pakke-data og genopbyg pakketræet

&Ctrl;Q Fil Afslut

  Afslut &kpackage;

### Pakker-menu

Punkterne i Pakker-menuen er:

Pakker Tilbage

  Tilbage-knap for navigation ved brug af link i Egenskaber-indgangene i højre panel.

Pakker Fremad

  Fremad-knap for navigation ved brug af link i Egenskaber-indgangene i højre panel.

Pakker Ekspandér træ

  Ekspanderer pakketræet fuldt ud

Pakker Kollaps træ

  Kollapser pakketræet så kun træstrukturen vises

Pakker Ryd markeringer

  Afmarkerer alle pakker

### Cache-menu

Punkterne i Cache-menuen er:

Cache Ryd pakke-mappe-cache

  Slet cachede kopier af eksterne pakkemapper og pakke-filer

Cache Ryd pakke-cache

  Sletter cachede kopier af eksterne pakke-filer der er blevet hentede

### Speciel-menu

Speciel indeholder handlinger relaterede til specifikke pakketyper:

Speciel DebApt
  Opdatér

    Opdatér`apt`-indekser fra pakke-lagre.

  Opgradér

    Opgradér Debian-installation til den seneste udgave af alle pakkerne.

  Ordn

    `apt` er ekstremt streng hvad angår afhængigheder. Forsøg at ordn afhængighedsproblemer

### Opsætningsmenu

Punkterne i Opsætningsmenuen er:

Opsætning Vis værktøjslinje

  Slå visning af værktøjslinje til og fra

Opsætning Gem opsætning

  Gem indstillinger med det samme

Opsætning Indstil tastebindinger

  &kde;'s standarddialog for indstilling af genvejstaster

Opsætning Indstil værktøjslinjer

  &kde;'s standarddialog for indstilling af værktøjslinjer

Opsætning Indstillinger
  Typer

    Hvilke pakketyper der skal håndteres. Debian ved brug af DPKG og Debian med APT er adskilte på listen. Det er ikke en god idé at aktivere dem begge samtidigt.

  Mappe-cache

    Om eksterne (&FTP;'ede) mapper og pakkefiler skal caches.

  Pakke-cache

    Om eksterne pakkefiler der er blevet hentet skal caches

  diverse
    Brug SSH til privilegerede kommandoer

      Brug `ssh` i stedet for `su` til at køre privilegerede kommandoer

    Verificér fillisten

      Hvis dette er sat vil listen af filer i pakken blive tjekket, for at se om de rent faktisk er installerede

    Læs information fra alle lokale pakkefiler

      Hvis dette er sat læses alle filerne fra en (lokal) pakke-mappe i stedet for blot at bruge filnavnene. Dette er langsommere men giver mere information.

Opsætning Placering af tilgængelige pakker
  Sted for RPM

    Dette giver mulighed for at angive stedet hvor pakke-mapperne findes (enten lokalt eller &FTP;). Hver linje inkluderer en indgang hvor en &URL; eller navnet på en mappe kan skrives ind, en ...-knap der får en filvælger frem og en Brug-radioknap der afgør om mappen givet i linjen skal bruges eller ej. Undermapper-radioknappen indikerer om der skal gåes rekursivt ned i undermapper. De forskellige paneler er der blot af behageligsgrunde.

  Sted for BSD

    Det første panel giver stedet for port-træet i filsystemet

    Det andet panel tillader angivelse af stedet hvor pakkemapperne er &ie; dem der indeholder `INDEX`-filer

  Sted for DEB

    Der er tre forskellige typer paneler.

    - De første tre paneler har en indgang for stedet for Debians distributionstræ, en komboboks for distributionsnavnet og en komboboks for arkitekturen

    - De næste to paneler tillader angivelse af et Debian distributionstræ og stedet for pakkefilerne i den distribution.

    - De sidste tre paneler angiver mapper på samme måde som for RPM'er.

  Sted for SLACK

    For Slackware pakker er der tre typer af paneler

    - Det første panel er stedet for en `PACKAGES.TXT`-fil som bruges til at give oplysninger om de installerede pakker

    - De næste fire paneler kan bruges til at angive stedet for distributioner, med mappetræet indeholdende `.tgz`-filer og stedet for den tilsvarende `PACKAGES.TXT`-fil

    - De sidste to paneler er til mapper der ikke har en tilsvarende `PACKAGES.TXT`-fil

### Hjælp-menuen

Punkterne i Hjælp-menuen er:

&help.menu.documentation;

### Værktøjslinje

- Åbn

- Tilbage

- Fremad

- Ekspandér pakketræ

- Kollaps pakketræ

- Find pakke

- Find fil

- Genindlæs

- Afslut

## Medvirkende og licens

&kpackage;

Program ophavsret 1999-2000 ved Damyan Pepper, Toivo Pedaste

Dokumentation ophavsret 2000 ved Toivo Pedaste toivo@ucs.uwa.edu.au

Dansk oversættelse ved Erik Kjær Pedersen erik@binghamton.edu

&underFDL; &underGPL;

## Installation

### Hvordan får man fat på &kpackage;

&install.intro.documentation;

For information om hvordan man får fat på og kompilerer den se http://www.kde.org/install-source.html

Der er flere oplysninger om kompilering på http://www.kde.org/compilationfaq.html

Der er en netside på http://www.general.uwa.edu.au/u/toivo/kpackage

### Krav

For installation af &kpackage; har du brug for:

- &Qt; 2.x og &kde; 2.2

For at lave en liste Debian-pakker behøves intet andet programmel men for at installere og afinstallere pakkerne har du brug for:

- `dpkg`-pakkehåndteringen eller

- `apt-get` og `apt-cache`

For BSD-pakkerne har du brug for pakkehåndteringsprogrammerne:

- `pkg_info`

- `pkg_add`

- `pkg_delete`

For Slackware-pakker har du brug for:

- installpkg

- removepkg

For at tage sig af Redhat-pakker har du brug for:

- RPM og RPM-DEVEL: 3.0 eller 4.0

- de samme biblioteker som dem der kompilere RPM. De er:

  - `libdb` - Berkeley database-bibliotek

  - `libz` og `libz-dev` - komprimeringsbibliotek

  - RPM kræver gettext-rutinen som findes i `libc6` eller i `libintl`

  - RPM 3.0 kræver måske `popt`-pakken

For at få &kpackage; til at virke rigtigt med RPM-pakkerne skal RPM-databasen initialiseres. Hvis du skriver ``rpm` `-qa`` og får en fejl som `kan ikke åbne....` så prøv ``rpm` `--rebuilddb``.