# KBabel-håndbogen

Matthias
Kiefer
Erik Kjær
Pedersen

    erik@binghamton.edu

Oversætter
2000-08-06
0.05.00

&kbabel; er en avanceret og nem at bruge PO-fil-editor. Den har multifunktionel kataloghåndtering, og mange avancerede egenskaber såsom søgning i kataloger, tekstfremhævning og den lader dig brugerindstille mange ting.

KDE
KBabel
kbabel
kdesdk
gettext
oversættelse
i18n
l10n

## Indledning

&kbabel; er en avanceret og nem at bruge editor til PO-fil redigering (gnu gettext besked kataloger). Den har mange egenskaber der gør det nemt at redigere og håndtere dine PO-filer nemt. Dette inkluderer fuld navigeringsevne, ekstensiv redigeringsfunktionalitet, søgefunktioner, syntakstjekning og statistikfunktion. Der er også en "Kataloghåndtering", en filhåndteringsvisning, der hjælper dig med at få overblik over dine PO-filer. &kbabel; vil hjælpe dig med at oversætte hurtigt og også have konsistente oversættelser.

KDE-projektet vokser hele tiden, og antallet af PO beskeder er over 27000 på det tidspunkt denne dokumentation skrives. Der er behov for at være organiseret og konsistent med oversættelser. Overvej at bruge &kbabeldict; til at hjælpe dig med at håndtere dette enorme antal beskeder og PO-kataloger.

## Brug af KBabel

### Indledning

Sædvanligvis skrives programbeskeder og dokumentation på engelsk. Der er imidlertid et system lavet af nogle værktøjer, der gør det muligt for dine foretrukne programmer, at tale dit eget sprog Tilpasningsprocessen til et bestemt sprog kaldes lokalisering. Det består i at oversætte programmets brugerflade og dokumentation til forskellige sprog, som brugerne har brug for, og at få inddata og uddata til at tilpasse sig de konventioner, der måtte være i bestemte lande eller områder. &kbabel; er et værktøj, der hjælper dig i internationaliseringsprocessen, hvilket betyder at gøre et program i stand til at have en brugerflade på mange forskellige sprog.

Hvert program som kan internationaliseres gør en eller flere beskedkatalogfiler tilgængelige for oversættelse. Deres endelse er `.pot`som er en forkortelse: POT - Portabel Objekt Template (Skabelon). Hver oversætter tager en POT-fil-kopi og giver sig til at oversætte beskederne. Det der kommer ud af dette bliver en PO-fil - (Portabelt Objekt) og den repræsenterer kun et sprog. Efter oversættelsesprocessen af denne tekstfil (som ofte indeholder ikke-ASCII tegn) kompileres den til et binært format, som er maskin-læsbart. Det er som en database der skal minimere den tid, det tager at slå beskeder op for en oversat besked. Denne fil har `.mo`-endelsen og kaldes en MO-fil - Maskin Objekt.

Der er et oplagt spørgsmål. Behøver jeg at vide hvad der er indeni en PO-fil. Svaret er desværre ja.. Der er situationer hvor et beskedkatalog bliver korrupt og skal ordnes manuelt. De fleste af dem er de ubehagelige CVS konflikter når oversættelsesprocessen er koordineret af et cvs-system (concurrent version system, se CVS-dokumentation). &kbabel; kan ikke hjælpe dig meget her, men det kan en teksteditor, hvid du ved noget om CVS og PO-filer. Lad os se hvordan en PO-fil er lavet. Hovedbegreberne er msgid- og msgstr-markeringer som følges af C-lignende strenge (afgrænset of dobbelt citationstegn). Begge grupper begynder med henholdsvis msgid og msgstr. Msgid står for den engelske tekst i programmets brugerflade og msgstr står for den oversatte tekst. Tomme linjer og linjer der begynder med et tal bliver ignorerede. Linjer med tal repræsenterer kommentaren, og de er et godt sted at få at vide, fra hvilken fil den engelske tekstbesked kommer, eller øvrige kommentarer skrevet af programmets udviklere. &kbabel; viser kommentarlinjer for hver besked. Det første msgid-msgstr par i en PO-fil er ofte en falsk indgang, (PO-fil overskrift) som indeholder forskellige oplysninger om den oversatte PO-fil: programnavn, oversættelsesdato, oversætternavn og meget mere.

### Redigeringen

Her er et skærmbillede af &kbabel;. Hovedvinduet er opdelt i fire ruder. &kbabel; har værktøjslinjer, der gør mange operationer hurtigere, og der er mange tastaturgenveje. Den øvre venstre rude kan kun læses og indeholder den aktuelle msgid-besked fra den åbnede PO-fil på engelsk. Forneden til venstre er redigeringsboksen hvor oversættelsen skal skrives. For oven til højre er kommentarruden, hvor du kan se kommentarerne til den indgang du er ved at ændre. Det er en fordel at vide hvordan en indgang skal behandles (c-formateret eller simpel). I visse tilfælde kan man læse nyttige kommentarer tilføjet af programmets udvikler, der bekymrer sig om oversættelsesarbejde og oversættelsesbesværligheder, for eksempel hvor begreber kan have forskellige fortolkninger i et program. Oversættere er dygtige folk, men i visse højtekniske programmer gør kommentarer god nytte. Et godt eksempel er LyX projektet der bruger TeX terminologi. En anden brug er, at du skal vide hvor den aktuelle besked kommer fra, så du kan rapportere stavefejl i den oprindelige engelske streng. Skærmbillede af &kbabel;

Ruden forneden til højre er den mest sofistikerede. Dens størrelse kan justeres ved at flytte opdelingslinjerne mellem den og kommentarruden. Den har flere funktioner gennem to fanebladssider: søge- og sammenhængsinformation. Sammenhængsinformationen indeholder en rullevisning med de 4 tidligere og de 4 næste beskeder. Du ser i virkeligheden et billede af den redigerede PO-fil. Hvad skal det bruges til? Det er almindeligt, når du oversætter strenge, at de er relaterede både fremad og tilbage, så du kan kigge for at få en ide til, hvordan den aktuelle indgang skal oversættes. Dialogbrugerflade-oversættelse er et godt eksempel, eller kontroller med deres tilknyttede tekst og "hvad er dette"-hurtighjælp.

#### Flere KBabel egenskaber

Vi vil nu forklare at en msgid kan være i en af tre tilstande:

uoversat

  som klart betyder at der ikke er nogen oversæt tekst tilknyttet msgstr

fuzzy

  `msgmerge` har forsøgt at finde en oversat streng ved at kigge i PO-fil-indgangene. Dette virker ikke perfekt og man skal redigere den oversatte tekst så den passer til den aktuelle engelske tekst.

oversat

  hvilket selvfølgelig betyder at teksten er oversat.

Den aktuelle indgangs tilstand indikeres af to LED'er. Disse kan være i statuslinjen eller over den oversatte strengs redigeringsboks, afhængig af dine indstillinger. Farverne på begge kan tilrettes til at reflektere dine visuelle krav og din smag. Læs venligst Indstillinger sektionen for at se hvordan man kan justere dette.

### Kataloghåndteringen

Skærmbillede af kataloghåndteringen

Kataloghåndteringen fletter to mapper sammen til et træ og viser alle PO- og POT-filer i disse mapper. På denne måde kan du nemt se, om en ny skabelon er blevet tilføjet eller fjernet. Der vises også nogle oplysninger om filerne i kataloghåndteringen: Det totale antal, antal fuzzy og antal indgange der ikke er oversatte, den sidste revision og sidste oversætter af filen.

For at gøre det nemmere for dig at finde filer, som der skal arbejdes på, eller som mangler bliver status af disse filer også vist med en ikon:

- Beskederne i denne fil er alle oversatte.

- Visse beskeder i denne fil er fuzzy eller ikke oversatte

- Denne fil findes ikke i mappen med PO-filer.

- Denne fil har syntaksfejl.

Hvis en ikon er markeret med denne ikon , såsom , viser det at denne fil eller mappe ikke findes i mappen med POT-filer.

Man kan markere eller fjerne markering af en fil ved at vælge Slå markeringer til/fra i sammenhængsmenuen for en fil. Hvis du ønsker at ændre eller fjerne alle markeringer i en mappe, så tryk med højre museknap over denne mappe og vælg Slå markeringer til/fra eller Fjern markeringer. Markeringerne bliver automatisk gemt når man forlader &kbabel;.

For at åbne en fil, dobbeltklik på filen, eller vælg den og tryk på enten Enter eller CtrlO eller vælg Åbn fra sammenhængs-menuen.

Du kan indstille kataloghåndteringen enten ved at klikke på Indstil... for neden eller i afsnittet Kataloghåndtering af indstillinger-dialogen. Se afsnittet Indstillinger for flere detaljer.

## Ordbøger

&kbabel; kommer med 3 tilstande for søgning efter oversatte PO-strenge: oversættelsesdatabase, PO kompendium og en hjælpe-PO-fil.

### Oversættelsesdatabase

Du kan indstille denne søgetilstand ved at vælge Opsætning Indstil ordbog Oversættelsesdatabase i &kbabel;-menuen.

### Hjælpe-PO-fil

Denne søgetilstand er baseret på at få den samme originale streng (msgid) til at passe med en i en hjælpe-PO-fil, oversat til et andet sprog. Det er meget almindeligt at romanske sprog har ord der ligner hinanden. Det samme for angelsaksiske og slaviske. For eksempel ønsker jeg at oversætte ordet "on" til rumænsk fra `kdelibs.po`, men jeg aner ikke hvad det skal være. Jeg kigger i den samme fil for fransk og finder "actif". På spansk finder jeg "activado". Så jeg konkluderer at det bedste på rumænsk vil være "activ". &kbabel; automatiserer denne opgave. For øjeblikket kan du kun definere en hjælpefil at søge i.

Du kan indstille denne søgetilstand ved at vælge Opsætning Indstil ordbog PO Auxiliary i &kbabel;-menuen. I "Indstil ordbogs PO Auxiliary"-dialog kan du vælge stien til hjælpe-PO-filen. For at automatisere PO-file-skift når du ændrer den aktuelt redigerede fil, er der mange variabler begrænset af "@"-tegnet der bliver erstattet med passende værdier:

@PACKAGE@

  Navnet på det program eller den pakke der bliver oversat for øjeblikket. For eksempel kan dette ekspanderes til: kbabel, kdelibs, konqueror osv.

@LANG@

  Sprogkoden. For eksempel kan dette ekspanderes til: da, ro, fr osv.

@DIRn@

  hvor "n" er et positivt heltal. Dette ekspanderes til det "n"-te katalog talt fra filnavnet (fra højre til venstre).

I redigeringslinjen vises den aktuelle sti til hjælpe-PO-filen. Selv om det er bedst at bruge de variabler der er givet i stien, er det muligt at vælge en absolut, rigtig sti til en eksisterende PO-fil. Lad os tage et eksempel. Jeg er rumænsk og jeg har nogen kendskab til det franske sprog og jeg arbejder med oversættelse af KDE. Første skridt er at hente en meget frisk `kde-i18n-fr.tar.bz2` fra KDE FTP stedet eller at bruge CVS-systemet til at putte et friskt fransk oversættelsestræ på min disk. Jeg gør dette på `/home/clau/cvs-cvs.kde.org/kde-i18n/fr`. Mine PO-kilders mappe er i `/home/clau/cvs-cvs.kde.org/kde-i18n/ro`. Glem ikke at vælge "PO Auxiliary" som standard-ordbog og afkryds Start søgning automatisk i Søg-fanebladet fra &kbabel; "Indstillinger"-dialog.

### PO-kompendium-søgning

Du kan indstille denne søgetilstand ved at vælge Opsætning Indstil ordbog PO-kompendium i &kbabel;-menuen.

## Indstillingsdialog

Du kan vise indstillingsdialogen ved at vælge Opsætning Indstil KBabel... fra &kbabel;-menuen. Den bruger en struktureret indstillingsdialog, som gør det meget nemt at finde alle muligheder uden ekstensiv søgning. Venstre side af indstillingsdialogen er en liste af kategorier for brugerindstillelige punkter og højre side viser de tilsvarende faneblade for den valgte kategori. &kbabel; beholder ændringerne hvis du bevæger dig mellem kategorierne, så når du til sidst er tilfreds, kan du klikke på O.k.-knappen. Du kan nårsomhelst bruge hurtighjælp. Klik blot på spørgsmålstegnet på titellinjen og, efter at markøren er blevet ændret til en pil ed et spørgsmålstegn, kan du klikke på knapper, etiketter og indgange for at få mere info om det givne punkt.

### Identitet

Dette afsnit tillader dig at sætte standardfelter for hver oversat PO-fil. Disse er dit navn, e-mail-adresse, det fulde sprognavn, e-mail-adresse for dit oversættelsesholds postliste. Der er ovenikøbet en tidszone så man kan holde øje med det sidste tidspunkt PO-filen blev ændret. Du kan angive den som en tegnsekvens såsom EEST eller afvigelse fra GMT-tiden såsom +0200 (altså for Rumænien). Denne information bruges når overskriftsfelterne opdateres. Du kan finde valgene for og hvilke felter i overskriften der skal opdateres i afsnittet Gem i indstillingsdialogen.

### Editor

Editor-indstillingskategorien er opdelt i 3 undervinduer: Generelt, Udseende, Stavekontrol og Skrifttyper. Alle disse indstillinger afgør hvordan din editor opfører sig og ser ud.

#### Generelt

Her er et sæt afkrydsningsbokse. Første afkrydsningsboks i den øvre side sætter om fuzzy-status skal skal fjernes automatisk første gang et tegn bliver skrevet ind MsgStr-editoren. Når dette er deaktiveret må du manuelt vælge Redigér Fjern fuzzy-status eller tryk på CtrlU-genvejstasten. Dette betyder at strengen "`, fuzzy`" bliver fjernet fra indgangens kommentar.

De nederste afkrydsningsbokse er meget nyttige til at hjælpe, ikke med oversættelsens korrekthed, men for logik. Mange beskeder repræsenterer menu-punkter med tastaturgenveje og C-lignende formaterede strenge.

Tjek argumenter

  Når dette er afkrydset vil C-format-strenge i original og oversættelse blive tjekket for at finde ud af om antallet af formatsekvenser er identisk og også i rækkefølge.

Tjek genvejstast

  Tjek for at finde ud af om antallet af hurtigtast-tegn er ens i original og oversat streng. Bemærk venligst at hurtigtast-markeringen er &, men ikke i alle programmerings-værktøjspakker. Se Diverse-afsnittet nedenfor for at finde ud af hvordan du ændrer dette tegn.

Tjek ligning

  Dette er en egenskab for KDE projekt-udvikling. `.desktop`-filer er simple tekstfiler som gemmer forskellige parametre i `value=key`-format. Nogle af disse `nøgler` kan oversættes. Den eneste begrænsning er at beholde venstre side uændret. Ligningstjek tillader dig at finde mange fejl afgjort af fuzzy-`msgmerge`-algoritmen. Bemærk at der er situationer hvor denne funktion genererer falske fejl i visse PO-filer.

Kig efter oversæt sammenhængsinfo

  Nogle originale beskeder er markeret med sammenhængsinformation til at gøre dem entydige selvom de repræsenterer samme ord. Det er fordi for eksempel det simple "Gem"-ord skal oversættes til mange forskellige ting på andre sprog. Sammenhængsinfo er markeret med `_:`. Mange uerfarne oversættere oversætter endog denne sammenhængsinformation og fylder derved deres PO-filer med nonsens. Afkryds denne boks for at sørge for at du vil blive advaret om disse fejl i filerne.

Bip ved fejl

  Din systemklokke vil bippe når du løber ind i fejl som de der er beskrevet ovenfor.

Ændr tekstfarve ved fejl

  Dette er en anden type advarsel om fejl i den aktuelle besked. For personer der er døve eller måske blot trætte af støjen, er der her en god løsning. Afkryds dette. Se også Udseende-fanebladet for at finde ud af hvordan man skal ændre tekstfarven ved fejl.

#### Udseende

Disse valg lader dig indstille udseendet af din besked-editor. I den øvre del er der 4 afkrydsningsbokse:

Fremhæv syntaks

  Dette valg vil aktivere syntaks-fremhævning for særlige tegn, genvejstaster og tekstbaggrunde i msgid-visereb og msgstr-editoren. Hvis du ikke har en monkrom skærm eller har et synsproblem, bør du aktivere dette.

Fremhæv baggrund

  Baggrunden vil kun blive fremhævet for eksisterende tegn i msgid og msgstr. Dette inkluderer mellemrum. Dette er nyttigt hvis du ikke ønsker at se de omgivende citationstegn (se nedenfor) for PO-indgangen, men du stadig vil være i stand til at se startende og afsluttende mellemrum i en tekstlinje.

Markér hvide tegn med punkter

  Når du føler et behov for at tælle mellemrum med øjet eller baggrundsfremhævning ikke er efter din smag, kan du afkrydse dette punkt for at se mellemrum fyldt med punkter. Bemærk at et punkt er et punkttegn i midten af tegnboksen, og ikke et punktum.

Vis omgivende anførselstegn

  Hvis du synes at visning af det afsluttende tegn i msgstr eller msgids tekstlinjerne er bedre for dig, så kan du afkrydse her for at vise de omsluttende citationstegn for hver tekstlinje. Det vil give den samme fornemmelse som hvis du redigerer PO-filer med en almindelig tekst-editor og det vil måske få dig til at føle dig bedre tilpas hvis du kan se startende og afsluttende dobbeltcitationstegn i PO-indgangslinjerne.

Der er forskellige farver at vælge imellem for forskellige punkter i den redigerede tekst til at gøre redigeringen nem. Farverne kan ændres ved at klikke på farve-vælger-knapperne. Derfra kan du vælge mellem standardfarver, brugervalgte farver eller blot tage en farve fra et vilkårligt sted på skærmen.

Baggrundsfarve

  Dette sætter baggrundsfarven for tegn i MsgID-visningen og MsgStr-editoren. For den generelle baggrundsfarve i redigeringsboksen må du bruge KDE's kontrolcenter.

Farve for citationstegn

  Her kan du justere farven for escape-tegn såsom (\") dobbeltcitationstegn eller (\n) ny linje.

Farve for syntaksfejl

  Dette er den farve som hele teksten får hvis der detekteres fejl når du prøver at gemme PO-filen. Fejlene udløses når afslutningen af msgid og msgstr ikke er identiske, eller escape-tegn er brugt forkert.

Farve for c-format-tegn

  Dette sætter farven for en tegnsekvens som i C-sprogets printf- eller scanf-funktioner. I almindelighed begynder disse med (%) procent-tegnet og fortsættes med et enkelt tegn.

Farve for tastaturgenveje

  Tastaturgenveje begynder med (&) ét-tegnet i KDE men hvis du oversætter for andre projekter kan der måske være et andet tegn der markerer genvejstasten. Se Diverse-afsnittet nedenfor for at finde ud af hvordan man ændrer tastaturgenvejstegnet.

Status for den indgang der er ved at blive redigeret er markeret med tre LED'er. Du kan selv bestemme hvor du vil have disse tre LED'er til at være: i statuslinjen eller i editoren (mellem msgid og msgstr). Hvis du har besvær med at se visse farver eller du ønsker at være sikker på du kan nemt kan opfatte ændringer i LED-status uden at flytte dit øje, kan du vælge en foretrukken farve ved brug af farvevælger-knappen.

#### Stavekontrol

Du kan sætte dine stavekontrols-indstillinger her. De er af interesse hvis du har en ordbogsfil for dit oversættelsessprog. Nedenfor er der nogle punkter du kan overveje at indstille:

Lav rod/endelses-kombinationer som ikke er i ordbog

  For nye ord der bliver tilføjet til din personlige ordbog, vil stavekontrolmaskinen lave rod/endelses-kombinationer til at passe med mere end et ord (variationer).

Betragt sammensatte ord som stavefejl

  Hvis dette er slået til vil sammensatte ord blive opfattet som fejl. Dette er nok ikke en god idé på dansk hvor det er yderst almindeligt med sammensatte ord.

Ordbog

  Du kan vælge hvilken ordbog du vil bruge fra popop-listen. Bemærk at du bliver nødt til at installere passende ordbøger for dit sprog. Tjek din ispell- eller aspell-distribution for at finde ud af om du har én.

Tegnsæt

  Her vælger du egnsættet for din tekst. Denne indstilling bliver givet videre til stavekontrollen. Det er tegnsættet for din ordbog. Se kspell-dokumentationen for flere detaljer.

Klient

  Bagende-program for stavekontrol. For øjeblikket findes: ispell (International Ispell) og aspell.

Husk ignorerede ord

  Husk bruger-ignorerede ord når du laver stavekontrol på PO-filer. Det er en stor fordel at ignorere forkortelser eller mærkelige bogstavskombinationer du møder i GUI-brugerflader.

Fil hvor ignorerede ord gemmes

  Her kan du indstille hvilken fil du vil bruge til ignorerede ord. Ved at klikke på en mappe-ikon fra redigeringslinjens højre side kan du vælge sti og navn for filen med de ignorerede ord. Standard er `$(HOME)/.kde/share/apps/kbabel/spellignores`, hvor `$(HOME)` er din hjemmemappe.

#### Skrifttyper

Dette er en klassik skrifttypevælger-dialog med lidt ekstra. Du kan vælge kun at se fastbredde-skrifttyper ved at afkrydse Vis kun fastbredde-skrifttyper. Dette vil normalt gøre det nemmere at oversætte. Skrifttype-dialogen lader dig sætte skrifttype-familie, stil, størrelse og tegnsæt. Boksen forneden giver en forhåndsvisning af den valgte for at gøre det nemmere for dig.

### Søg

Søge-afsnittet tillader dig at brugerindstille forskellige muligheder for søgning i tidligere oversatte strenge.

#### Generelt

De generelle indstillinger er fælles for alle søgetyper. Hvis du afkrydser Start søgning automatisk-tilvalget, så bliver søgningen startet automatisk hver gang du skifter til en anden indgang i din editor. For øjeblikket er der tre muligheder du kan vælge. Men da &kbabel; kan bruge ordbogsindstik afhænger de tilgængelige ordbøger af hvad der rent faktisk er indtalleret. Med Opsætning Indstil ordbog ... kan du indstille hver søgemaskine-indstik. De standard-installerede ordbogs-indstik er:

- KDE Database-søgemaskine: Denne nye metode er stadig på alfa-trinnet i sin udvikling og baserer opgaven på &kbabeldict; som kommer med &kbabel;. Se &kbabeldict;-dokumentationen for yderligere info om at indstille søgemaskinen.

- PO-Kompendium: Kompendiet er en normal PO-fil, som indeholder en liste af standard-oversættelser fra dit oversættelseshold. Hvis du ikke har én, kan du også bruge en fil der bruger alle brugte oversættelser fra dit hold (f.eks. `$lang.messages` filen i KDE-projektet, der findes på i18n.kde.org).

- PO-Auxiliary: Den auxiliary skulle hjælpe dig med at finde ud af sammenhængen for en oversættelse ved at slå den samme besked op i et besked-katalog for den samme pakke men oversæt til et andet sprog. På denne måde kan du se hvordan denne besked et oversat til et andet sprog.

Du kan også starte søgningen manuelt ved at vælge en indgang i popop-menuen der kommer frem ved at klikke på Ordbøger Søg tekst PO-kompendium eller ved at holde søgeknappen i værktøjslinjen nede et stykke tid.

### Gem

Dette afsnit lader dig redigere valgene for hvordan PO-filer gemmes. De først afkrydsningsbokse kontrollerer generel opførsel for handlinger der udføres ved PO-filens gemme-kommando.

Opdatér overskrift når der gemmes

  Afkryds dette for at opdatere overskriftsoplysningerne for filen hver gang den bliver gemt. Overskriften indeholder normalt oplysninger om dato og tidspunkt filen sidst blev opdateret, sidste oversætter osv. Du kan vælge hvilken information du ønsker at opdatere fra Felter at opdatere-afkrydningsområdet nedenfor. Felter der ikke eksisterer tilføjes til overskriften. Hvis du ønsker at tilføje flere felter til overskriften kan du redigere overskriften manuelt ved at vælge Redigér Redigér header i redigeringsvinduet.

Tjek syntaks for filen når den gemmes

  Afkryds dette for automatisk at få syntaksen for filen tjekket med `msgfmt --statistics` når den gemmes. Du vil kun få en besked hvis en fejl bliver fundet. Du bør beholde dette tilvalg aktiveret med mindre du har en meget speciel grund.

Hvis der er nogle af felterne i PO-filens overskrift du ikke ønsker at ændre eller hvis du ønsker at gennemtvinge opdatering af bestemte felter, er der fem afkrydsningsbokse som kontrollerer: revisionsdato, PO-filens sprog, teksttegnsættet, sidste oversætters navn, tegnsæt. Hvis et felt ikke eksisterer, tilføjes det til overskriften. Hvis du ønsker at tilføje andre oplysninger til overskriften, må du redigere overskriften manuelt ved at vælge Redigér Redigér header i redigeringsvinduet. Deaktivér Opdatér header når der gemmes ovenfor hvis du ikke ønsker at få overskriften opdateret.

For dato- og tidspunkt-overskriftsfelterne PO-Revision-Date kan du vælge mellem disse formater:

- Standard er det format der normalt bruges i PO-filer.

- Lokal er det format der er specifikt for dit land.

- Brugerindstil lader dig definere dit eget format, hvor du kan bruge følgende C-lignende formatstrenge:

  #### År

  Format | Betydning | Område
  --- | --- | ---
  %y | år | 00 til 99
  %Y | år | 0001 til 9999

  #### Måned

  Format | Betydning | Område
  --- | --- | ---
  %m | måned i året | 01 til 12
  %f | måned i året | 1 to 12
  %b,%h | månedsforkortelse | Jan til Dec

  #### Dag

  Format | Betydning | Område
  --- | --- | ---
  %j | dag i året | 001 til 366
  %d | dag i måneden | 01 til 31
  %e | dag i måneden | 1 til 31
  %a | ugedagsforkortelse | Søn til Lør

  #### Time

  Format | Betydning | Område
  --- | --- | ---
  %H | tid | 00 til 23
  %k | tid | 0 til 23
  %i | tid | 1 til 12
  %I | tid | 01 til 12
  %p |  | AM eller PM

  #### Minut, Sekund, Tidszone

  Format | Betydning | Område
  --- | --- | ---
  %M | minut | 00 til 59
  %S | sekund | 00 til 59
  %Z | tidszone | (givet i identitetsopsætningen)

Forneden er der gruppetegnsætvalg for PO-filen når den gemmes. Hvis du arbejder med KDE-projektet skal du være klar over at i det mindste `desktop.po`-filen skal være UTF-8 indkodet. En popopliste lader dig vælge tegnsæt for beskederne. I det mindste din sprogopsætning og UTF-8 skal være der. Hvis, af en eller anden grund, du ikke ønsker at ændre de nuværende PO-fils-tegnsæt ved et tilfælde slår du Behold indkodning af filen til.

### Kataloghåndtering

Dette afsnit tillader dig at redigere valgene for indstillingen af kataloghåndteringen.

#### Generelt

Her er der to redigeringslinjer ned Gennemsøg...-knapper. Skriv de mapper ind der indeholder henholdsvis alle dine PO- og alle dine POT-filer. Filerne og mapperne i disse mapper vil så blive flettet sammen til et enkelt træ i kataloghåndteringens vindue.

Nedenfor kan du slå det til og fra:

Åbn filer i nyt vindue

  Hvis dette er aktiveret vil alle filer der bliver åbnet fra kataloghånderingen blive åbnet i et nyt vindue.

Dræb processer ved afslutning

  Hvis du afkrydser dette vil &kbabel; forsøge at dræbe de processer, der ikke selv har afsluttet allerede når programmet lukker ned, ved at sende dem et kill-signal.

  Det er ikke garanteret at processerne bliver dræbt.

#### Mappe-kommandoer

Her kan du indsætte de kommandoer du ønsker skal køres i mapper fra kataloghåndteringen. Kommandoerne bliver så vist i undermenuen Kommandoer i kataloghåndteringens sammenhængsmenu.

I feltet Navn indsættes navnet på kommandoen. Navnet kan vælges frit og bliver kun brugt til at blive vist i menuen. I feltet Kommando indsættes kommandoen du ønsker at få kørt når du vælger det tilsvarende menupunkt. Tryk så på Tilføj-knappen for at tilføje kommandoen til de tilgængelige kommandoer. For at redigere en kommando, skal du vælge den, trykke på Redigér-knappen og trykke på Tilføj efter du er færdig. For at fjerne en kommand, vælges en fra listen og du trykker på Fjern-knappen. Hvis du ønsker en anden rækkefølge i sammenhængs-undermenu, kan du bruge op- og ned-knapperne.

Kommandoen køres gennem din standard-skal, så du kan køre flere kommandoer på én gang ved at adskille dem med et semikolon, og du kan sætte miljøvariabler, hvis du har brug for det. Kommandoerne køres i den (PO-fil)-mappe du har valgt i kataloghåndteringen.

Følgende strenge vil blive erstattede i en kommando:

- `@PACKAGE@`: Navnet på mappen uden sti

- `@PODIR@`: Navnet på PO-mappen med sti

- `@POTDIR@`: Navnet på skabelon-mappen med sti

Hvis du for eksempel ønsker at køre `make` og så `make install` skal du i Navn-feltet skrive `Make install` og i Kommando-feltet `make; make install`. Hvis du så vælger Kommandoer Make install fra sammenhængsmenuen for en mappe, vil kommandoer nævnt ovenfor blive udført i denne mappe.

#### Filkommandoer

Her kan du indsætte de kommandoer du ønsker at køre på filer fra kataloghåndteringen. Kommandoerne bliver så vist i undermenuen Kommandoer i kataloghåndteringens sammenhængsmenu.

I feltet Navn indsættes navnet på kommandoen. Navnet kan vælges frit og bliver kun brugt til at blive vist i menuen. I feltet Kommando indsættes kommandoen, du ønsker at få kørt når du vælger det tilsvarende menupunkt. Tryk så på Tilføj-knappen for at tilføje kommandoen til dine tilgængelige kommandoer. For at redigere en kommando, vælges den først, så trykker du på Redigér og trykker så på Tilføj efter du er færdig. For at fjerne en kommando, vælges en fra listen og så trykker du på Fjern-knappen. Hvis du ønsker en anden rækkefølge i sammenhængsmenuen, kan du bruge op- og ned-knapperne.

Kommandoen køres gennem din standard-skal, så du kan køre flere kommandoer på én gang ved at adskille dem med et semikolon, og du kan sætte miljøvariabler, hvis du har brug for det. Kommandoerne køres i den (PO-fil)-mappe du har valgt i kataloghåndteringen.

Følgende strenge vil blive erstattede i en kommando:

- `@PACKAGE@`: Navnet på filen uden sti og endelse

- `@POFILE@`: Navnet på PO-filen med sti og endelse

- `@POTFILE@`: Navnet på dentilsvarende skabelon-fil med sti og endelse

- `@PODIR@`: Navnet på den mappe, PO-filen er i, med sti

- `@POTDIR@`: Navnet på den mappe, skabelon-filen er i, med sti

Hvis du for eksempel ønsker at flette skabelon-filen ind i din PO-fil kan du i Navn-feltet skrive `Flet` og i feltet Kommando `msgmerge @POFILE@ @POTFILE@ > @PACKAGE@.ny && mv @PACKAGE@.ny "@PACKAGE@.po`. Hvis du så vælger KommandoFlet fra en fils sammenhængsmenu, vil PO-filen blive flettet sammen med sin skabelon-fil.

### Diverse

Diverse-afsnittet holder indstillinger der ikke passer noget sted. For øjeblikket er der to:

Markering for tastaturgenvej

  Her kan du indføre dit eget tegn som skal tjene som en markering for tastaturgenvejsindikator i GUI. Som standard er det & (ét-tegnet), men i nogle programmerings-værktøjssamlinger kan det variere. For eksempel er det understregningstegnet _ i Gnome/GTK-oversættelser der bruges som markering for en tastaturgenvej.

Regulære udtryk sammenhængsinformation

  For uerfarne brugere lyder "regulært udtryk" mærkeligt. Det er imidlertid tilrådeligt kun at ændre standardværdien hvis du virkelig ved hvad du foretager dig. Nogle GUI-programmerings-værktøjssamlinger har deres egne sammenhængs-informationsbeskrivelsesmetoder. Konsultér en erfaren udvikler hvis du oversætter PO-filer der ikke er KDE-specifikke. For fuldstændighedens skyld vil jeg "oversætte" for dig hvad standard-'regulært udtryk' betyder: "teksten passer hvis den begynder med _: og bliver fulgt af et eller flere tegn og slutter med et 'ny linje'-tegn".

## Kommandoreference

### KBabel-menuen

#### Filmenuen

CtrlO Fil Åbn

  Åbn PO-fil. Hvis den aktuelle fil er ændret vil du blive spurgt om du vil gemme den først.

Fil Åbn nylige

  Nylig brugte dokumenter vises hvilket tillader dig at åbne nyligt redigerede PO-filer.

CtrlS Fil Gem

  Gemmer den PO-fil der er i brug. Hvis den ikke har er ændret sker der ingenting.

Fil Gem som

  Gemmer den aktuelle PO-file under nyt navn.

Fil Ny visning

  Åbner et nyt vindue hvor den aktuelle fil indlæst. Meget nyttigt hvis du oversætter store filer og du har behov for at kigge tilbage på nogle strenge.

Fil Nyt vindue

  Åbner et nyt tomt vindue.

CtrlQ Fil Afslut

  Afslutter KBabel

#### Redigeringsmenuen

CtrlZ Redigér Fortryd

  Fortryd den sidste redigeringshandling i oversættelses-redigeringsruden.

CtrlShiftZ Redigér Annullér fortryd

  Annullér den sidste fortrudte redigeringshandling i oversættelesredigeringsruden.

CtrlX Redigér Klip

  Klip den udvalgte tekst og flyt den ind i klippebordet.

CtrlC Redigér Kopiér

  Kopiér det udvalgte til klippebordet.

CtrlV Redigér Indsæt

  Indsæt klippebordets indhold ved markørens position i oversættelsesvinduet.

Redigér Vælg alt

  Vælg al tekst i oversættelsesvinduet.

CtrlF Redigér Find...

  Åbn Find-dialogen for søgning efter strenge i PO-filen.

F3 Redigér Find næste

  Find næste forekomst af strengen fra den tidligere søgning.

CtrlR Redigér Erstat...

  Åbn Erstat-dialogen for 'søg og erstat' strenge i PO-filen.

CtrlSpace Redigér Kopiér msgid til msgstr

  Den originale engelske streng bliver kopieret ned i oversættelsesvinduet. Det er nyttigt hvis du kun behøver at lave små ændringer i den originale engelske tekst (msgstr).

CtrlAltSpace Redigér Kopiér søgeresultat til msgstr

  Strengen fundet ved oversættelsessøgning kopieres til MsgStr redigeringsvinduet. Dette er meget nyttigt hvis du ikke ønsker at oversætte den samme streng igen og igen.

CtrlU Redigér Fjern Fuzzy-status

  Fjern fuzzy-status for alle indgange i PO-filen. Du bør nok ikke gøre dette med mindre du virkelig ved hvad du foretager dig. Formodentlig vil dette efterlade mange strenge med dårlig oversættelser.

Redigér Redigér header...

  Redigér PO-filens overskrift. Der er rent faktisk mange felter i overskriften, som opbevare sidste oversættelsesdato, oversætternavn og e-mail, sprog og tegnsæt for oversat tekst osv.

#### Kør-menuen

PgUp Kør Forrige

  Gå til forrige indgang i PO-filen.

PgDown Kør Næste

  Gå til næste indgang i PO-filen.

Kør Gå til...

  Åbner en dialog der lader dig springe til et bestemt indgang i PO-filen.

Kør Første indgang

  Springer til PO-filens første indgang.

Kør Sidste indgang

  Springer til PO-filens sidste indgang.

CtrlAltPgUp Kør Tidligere fuzzy eller uoversatte

  Gå til forrige indgang i PO-filen, som er fuzzy eller uoversat.

CtrlAltPgDown Kør Næste fuzzy eller uoversatte

  Gå til næste indgang i PO-filen, som er fuzzy eller uoversat.

CtrlPgUp Kør Forrige fuzzy

  Gå til forrige indgang i PO-filen, som er fuzzy.

CtrlPgDown Kør Næste fuzzy

  Gå til næste indgang i PO-filen, som er fuzzy.

AltPgUp Kør Forrige uoversatte

  Gå til forrige indgang i PO-filen, som er uoversat.

AltPgDown Kør Næste uoversatte

  Gå til næste indgang i PO-filen, som er uoversat.

ShiftPgUp Kør Forrige fejl

  Springer til en tidligere indgang med fejl i. Det er sandsynligt der vil være fejl hvis du glemmer escape-dobbeltcitationstegn eller original streng ender med "return" (\n)-tegn og den oversatte streng ikke gør (og omvendt).

ShiftPgDown Kør Næste fejl

  Springer til den næste indgang med fejl i. Det er sandsynligt der vil være fejl hvis du glemmer escape-dobbeltcitationstegn eller original streng ender med "return" (\n)-tegn og den oversatte streng ikke gør (og omvendt).

AltVenstre Kør Tilbage

  Spring til den sidst besøgte indgang i PO-filen

AltHøjre Kør Fremad

  Spring til en tidligere besøgt indgang i PO-filen.

#### Ordbogs-menuen

Bemærk at denne dynamisk. Den afhænger af installerede ordbogs-indstik. Som standard er der tre.

Ordbøger Find tekst KDE oversættelsesdatabase

  Start søgning efter oversættelse for den aktuelle originale engelske besked ved brug af KDE's database-søgemaskine.

Ordbøger Find tekst PO Auxiliary

  Start søgning efter oversættelse for den aktuelle originale engelske besked i PO-filen defineret af brugeren.

Ordbøger Find tekst PO Kompendium

  Start søgning efter oversættelse for den aktuelle originale engelske besked i kompendium-filen (der er lavet ved at flette alle oversættelser for et sprog sammen).

Ordbøger Find markeret tekst Oversættelses-database

  Start søgning efter den markerede tekst ved brug af KDE's database-søgemaskine.

Ordbøger Find markeret tekst PO Auxiliary

  Start søgning efter den markerede tekst ved brug af fil defineret af brugeren.

Ordbøger Find markeret tekst PO Kompendium

  Start søgning efter den markerede tekst ved brug af kompendium-filen med alle sprogets oversatte beskeder.

Ordbøger Redigér ordbog

  Tillader dig at redigere indholdet af ordbogen. Nyttigt hvis du fandt fejl i ordbogen og ikke ønsker at blive irriteret over fejlene mens su søger efter og erstatter strenge. (Ikke implementeret endnu)

#### Værktøjsmenuen

Værktøj Stavning Stavekontrol...

  Får stavekontrollens indstillingsdialog frem. Efter du har valgt de ønskede indstillinger trykker du på O.k. og den normale stavekontrolsdialog vil komme frem.

Værktøj Stavning Tjek alt...

  Starter stavekontrol af alle ordene for den åbnede PO-fil.

Værktøj Stavning Tjek fra markørens position...

  Starter stavekontrollen fra markørens nuværende position.

Værktøj Stavning Tjek nuværende...

  Stavekontrol men kun af den aktuelle indgang fra PO-filen.

Værktøj Stavning Tjek markeret tekst...

  Lav kun stavekontrol af den fremhævede tekst i MsgStr redigeringsvinduet.

CtrlT Værktøj Efterprøvning Tjek syntaks

  Tjekker syntaksen for denne PO-fil. Fejl kan opstå fra CVS-indfletning eller brugere der laver fejl når oversættelsesprocessen gøres med en almindelig editor.

CtrlD Værktøj Efterprøvning Tjek argumenter

  Tjek om antallet af argumenter, typer og rækkefølge er det samme i C-format-lignende strenge.

CtrlH Værktøj Efterprøvning Tjek genvejstaster

  Tjek om antallet af genvejstaster er det samme i original og den oversatte tekst.

CtrlK Værktøj Efterprøvning Kig efter oversat sammenhængsinformation

  Tjek om PO-filen indeholder sammenhængsinformation oversat ved en fejl.

CtrlJ Værktøj Efterprøvning Tjek ligninger

  Tjek om venstre side i en oversat streng er det samme som venstre side i den originale streng. Sider er adskilt ved hjælp af et lighedstegn.

Værktøj Kataloghåndtering...

  Åbn kataloghåndteringens vindue. Læs kataloghåndteringsafsnittet hvis du vil vide mere.

#### Opsætningsmenuen

Opsætning Vis værktøjslinje

  Når dette er afkrydset vil standard-værktøjslinjen blive vist.

Opsætning Vis statuslinje

  Når dette er afkrydset vil standard-statustøjslinjen blive vist.

Opsætning Vis navigationslinje

  Når dette er afkrydset vil navigationslinjen blive vist.

Opsætning Vis kommentarer

  Når dette er afkrydset vil den øvre højre del af hovedvinduet, som indeholder kommentarerne for den aktuelle indgang, blive vist.

Opsætning Vis værktøj

  Når dette er afkrydset vil den nederste højre del af hovedvinduet indeholde søgeresultater fra ordbogen som vil blive vist.

Opsætning Indstil Tastebindinger...

  Åbn indstillingsdialogen for tastebindinger til handlinger. Dette vil lade dig brugerindstille standard-tastebindinger til at passe til dine behov.

Opsætning Indstil værktøjslinjer...

  Standardværktøjslinjens indstillingsdialog vil blive åbnet. Du kan vælge hvilke handlinger der vil gå ind i værktøjslinjerne og hvilken værktøjslinje du vil brugerindstille.

Opsætning Indstil Kbabel...

  Alle KBabel-specifikke indstillinger er her. Læs venligst Indstillinger afsnittet for bestemte emner.

Opsætning Indstil ordbog Oversættelsesdatabase

  Åbn dialog for KDE's database-søgemaskine-indstilling.

Opsætning Indstil ordbog PO Auxiliary

  Åbn dialog for PO auxiliary-fil-indstilling.

Opsætning Indstil ordbog PO Kompendium

  Åbn dialog for PO kompendium-fil-indstilling.

#### Hjælpmenuen

F1 Hjælp Indhold

  Åbn KBabel's håndbog. Det er hvad du læser lige nu.

ShiftF1 Hjælp Hvad er dette?

  Markøren ændres til en pil med et spørgsmålstegn og du kan klikke med den på forskellige elementer i hovedvinduet. Et hurtighjælp-vindue vil blive åbnet.

Hjælp Gettext Info

  Åbn gettext manual-siden i KDE's Hjælpecenter. Denne pakke med værktøj hjælper med behandlingen af POT- og PO-filer.

Hjælp Rapportér fejl...

  Dette vil åbne KDE's standard-fejlrapport-dialog. Dette er nyttigt hvis du er ude for at &kbabel; opfører sig unormalt. &kbabel;-udviklerne vil være glade for at modtage kommentarer, ønsker og fejlrapporter.

Hjælp Om KBabel...

  Åbner en besked-boks som informerer dig om KBabel's version, udviklernavn og e-mail-adresse.

Hjælp Om KDE...

  Åbner en beskedboks som informerer dig om KDE-projektet, kontaktinformation og hvordan du kan rapportere fejl og ønsker.

Hjælp Om ordbog Oversættelsesdatabase

  Viser en beskedboks med oplysninger om folk som lavede KDE's database-søgemaskine.

Hjælp Om ordbog PO Auxiliary

  Viser en beskedboks med oplysninger om folk som lavede søgningen i auxiliary-filen.

Hjælp Om ordbog PO Kompendium

  Viser en beskedboks med oplysninger om folk som lavede søgningen i kompendium-filen.

### Kbabels værktøjslinjer

#### Standard-værktøjslinje

Åbn

  Indlæs PO-file i &kbabel; til redigering.

Gem

  Gem aktuel PO-fil hvis den er ændret.

Fortryd

  Fortryd sidste operation

Annullér fortryd

  Annullér fortryd af sidste operation.

Klip

  Klip den udvalgte tekst og flyt den ind i klippebordet.

Kopiér

  Kopiér valgt tekst til klippebordet.

Indsæt

  Indsæt tekst fra klippebordet ved markørens position.

Find

  Find angivne streng i den aktuelle PO-fil.

Forrige

  Gå til forrige indgang i PO-filen.

Næste

  Gå til næste indgang i PO-filen.

Kopiér msgid til msgstr

  Kopiér den originale streng til oversættelsesboksen.

Søg efter oversættelser

  Drop-ned værktøjslinje til søgning efter udvalgt tekst ved brug af: Oversættelsesdatabase, PO auxiliary-fil, PO kompendium-fil og andre ordbogs-indstik hvis der er nogen.

Stop

  Stop den aktuelle søgning.

Kataloghåndtering

  Åbn kataloghåndteringsvinduet.

#### Navigation værktøjslinje

Forrige

  Gå til forrige indgang i PO-filen.

Næste

  Gå til næste indgang i PO-filen.

Første indgang

  Springer til PO-filens første indgang.

Sidste indgang

  Springer til PO-filens sidste indgang.

Forrige fuzzy eller ikke oversatte

  Spring til forrige fuzzy eller ikke oversatte indgang i PO-filen.

Næste fuzzy eller ikke oversatte

  Spring til næste fuzzy eller ikke oversatte indgang i PO-filen.

Forrige fuzzy

  Spring til forrige fuzzy indgang i PO-filen.

Næste fuzzy

  Spring til næste fuzzy indgang i PO-filen.

Forrige uoversatte

  Spring til forrige uoversatte indgang i PO-filen.

Næste uoversatte

  Spring til næste uoversatte indgang i PO-filen.

Forrige fejl

  Spring til forrige fejl i PO-filen.

Næste fejl

  Spring til næste fejl i PO-filen.

Tilbage

  Spring til den sidst besøgte indgang i PO-filen

Fremad

  Spring til en tidligere besøgt indgang i PO-filen.

#### Statuslinje

Nuværende

  Nuværende besked i redigeret PO-fil.

I alt

  Antal beskeder i alt i PO-filen.

Fuzzy

  Antal beskeder markeret som fuzzy. De skal skal revideres og oversættes efter behov.

Uoversat

  Antal uoversatte strenge indtil videre.

Editor-status

  INS - indsæt, og OVR - overskriv. Samme betydning som i enhver almindelig teksteditor.

PO-fil-status

  RO - kun læsbar fil, RW - læse og skrive adgang til filen. Når filen kun er læsbar kan du ikke ændre indgange i editoren.

Fremskridtslinje

  Denne linje er sædvanligvis skjult. Den vises kun når der gemmes eller du søger efter beskeder PO-fil, kompendium eller andet.

## Spørgsmål og svar

Hvorfor viser &kbabel; spørgsmålstegn når der indsættes sprogspecifikke tegn?

Dette er et problem med din lokal-opsætning. Følgende vil måske hjælpe: Afslut &kbabel;, sæt miljøvariablen "LANG" til noget der er gyldigt for di sprog i en skal. Hvis du bruger `bash` kør `export LANG=<change this>`. For eksempel, hvis du bruger danske tegn, kør `export LANG=da_DK.88591`. Start så &kbabel; fra denne skal. Hvis problemet er væk, så indsæt denne kommando i din `~/.profile`.

Hvorfor viser &kbabel; spørgsmålstegn når der indsættes sprogspecifikke tegn efter indlæsning af PO-fil?

Teksten indeholder tegn, som ikke kan vises med dit systems skrifttype. Hvis du er sikker på, at teksten ikke indeholder sådanne tegn, er, filen måske blevet ødelagt på en eller anden måde. I dette tilfælde skal du markere sådanne spørgsmålstegn og trykke på CtrlF for at finde alle de korrupte tegn og erstatte dem.

Søg ikke efter rigtige spørgsmålstegn, for disse tegn bliver kun vist som spørgsmålstegn, men internt er de forskellige tegn.

Ellers vil du måske prøve at installere en unicode-skrifttype som indeholder alle nødvendige tegn.

## Ordforklaring

### A

Auxiliary fil

  Er et &kbabel; specifikt punkt. Det er en mulighed for at brugeren kan sætte en PO-fil op hvor der søges efter originale beskeder. På denne måde kan et medlem af det danske hold som har norske, svenske eller tyske kundskaber, hente for eksempel en auxiliary norsk PO-fil tilknytte til den fil du er ved at oversætte. På den måde, kan det hjælpe dig til at finde synonymer du ikke havde tænkt på.

### C

Kompendium-fil

  er en samling af alle oversættelser for et sprog. Denne store PO-file bliver lavet af entydige beskeder fra alle programmernes PO-filer. Den kan bruges til at fylde alle allerede oversatte strenge ind i dinnye indtil videre uoversatte eller delvist oversatte PO-fil. &kbabel; bruger sådan en fil i PO Kompendium søgemaskinen.

### F

Fuzzy

  Dette er et flag der bliver genereret i almindelighed af `msgmerge`. Det viser at msgstr-strengen måske ikke er en rigtig oversættelse. Oversætteren må se at finde ud af hvilke ændringer der er nødvendige. Derefter skal fuzzy-flaget fjernes fra beskeden kommentar.

### I

Internationalisering
i18n

  er en operation ved hjælp af hvilken et program bliver klar over og i stand til at understøtte flere sprog. internationaliseringordet har 20 tegn og er et ret langt ord. For at gøre det kortere begyndte folk kun at skrive det første og sidste tegn og imellem antallet af tegn der skulle have været der (18).

### L

Lokalisering
l10n

  er en operation efter hvilken et program som allerede er internationaliseret kan behandle ind- og uddata på en måde der passer med kulturelle og sprogvaner. lokalisering-ordet har 12 tegn og er et langt ord. Folk begyndte derfor kun at skrive det første og sidste tegn og derimellem antallet af tegnder skulle have været der (10).

### M

MO file
MO

  MO betyder Maskine Objekt og denne fil indeholder binære data der er passende for læsning af computere. MO-fil-indhold er organiseret som en database for at minimere opslagstiden for oversatte strenge. MO-filer bliver lavet ved at kompilere PO-filer med `msgfmt`.

Message ID
msgid

  msgid er det nøgleord som introducerer den original streng i PO-filen. Det bliver fulgt af en C-lignende streng der er på én eller flere linjer.

Message String
msgstr

  msgstr er det nøgleord som introducerer den oversatte streng i PO-filen. Det bliver fulgt af en C-lignende streng der er på én eller flere linjer.

### P

PO-fil
PO

  PO betyder Portabelt Objekt og PO-filer indeholder sæt af strenge som knytter hver streng der kan oversættes til sin oversættelse til et bestemt sprog. En enkelt PO-fil relaterer kun til ét sprog. PO-filen er afledt fra en POT-fil som skal bruges til at blive redigeret af mennesker.

POT-fil
POT

  POT betyder 'Portable Object Template'. Denne fil bygges ved at udtrække strenge der skal oversættes programmets kildefiler. POT-filen indeholder ikke oversættelser, men bruges af hver oversætter som en skabelon.

## Medvirkende og licens

&kbabel;

Program ophavsret 1999-2000 Matthias Kiefer matthias.kiefer@gmx.de

Bidragydere:

- Thomas Diehl thd@kde.org

- Stephan Kulow coolo@kde.org

Dokumentation ophavsret 2000 Claudiu Costin claudiuc@geocities.com og Matthias Kiefer matthias.kiefer@gmx.de

Dette program er udgivet under betingelserne i GNU GPL.

## Installation

### Hvordan får man fat på KBabel

&kbabel; er en del af KDE-projektet http://www.kde.org. &kbabel; kan findes i `kdesdk`-pakken på ftp://ftp.kde.org/pub/kde/, hoved-ftp-stedet for KDE-projektet.

### Krav

For at kunne bruge &kbabel;, har du brug for et øjebliksbillede af KDE 2.x serien.

Alle nødvendige biblioteker så vel som &kbabel; selv kan findes på ftp://ftp.kde.org/pub/kde/.

### Kompilering og installation

For at kompilere og installere &kbabel; på dit system, skriv følgende i basismappen for `kdesdk`-distributionen:

    % ./configure
    % make
    % make install

Idet &kbabel; bruger autoconf og automake skulle du ikke have besvær med at kompilere den. Sammen med &kbabel; vil du have installeret resten af værktøjerne fra `kdesdk`-pakken. Skulle du løbe ind i problemer så rapportér dem venligst til forfatteren Matthias Kiefer matthias.kiefer@gmx.de