# En hurtig rundtur i &kstars;

Dette kapitel introducerer de fleste af &kstars;' funktioner, i form af en guidet rundtur. Her ser du &kstars;' hovedvindue: Hovedvindue

På ovenstående skærmbillede kan du se stjernehimlen centreret på stjernebilledet Tyren. Stjernerne er vist med realistiske farver og relative forskelle i lysstyrke. De klareste stjerners navne er vist (&eg; Aldebaran). Saturn ses nær centrum, og der er vist en del fjernere himmelobjekter (vist som farvede symboler). Over billedet af stjernehimlen er der et informationspanel der viser tiden og stedet (til venstre), koordinaterne for skærmbilledets centrum (i midten) og det sted man har valgt at se stjernehimlen fra (til højre). Der er en værktøjslinje og en menulinje oven over informationspanelet. Der er en statuslinje i bunden af skærmen, der viser navnet på de objekter du klikker på, og himmelkoordinaterne for musens placering.

## Hvor er jeg?

Den første ting du bør gøre når programmet startes, er at indstille det sted himlen skal vises fra. Som standard viser &kstars; stjernehimlen over Greenwich, England (hjemstedet for the Royal Observatory hvor længdegrad=0 er defineret). Da du sikkert ikke befinder dig der må du hellere ændre dette.

Åbn dialogboksen Indstil sted ved at vælge menupunktet Geografisk... fra Sted-menuen eller ved at trykke på globussen på værktøjslinjen.

Her er et skærmbillede af dialogboksen Indstil sted: Ændring af stedet Indstil sted-dialogboksen

I højre side er der en liste med over 2000 byer. Du kan vælge dit sted ved at markere en af disse byer på listen. Hvis din by ikke er på listen, kan du bare vælge den nærmeste by på listen. Hver by på listen er markeret med en lille prik på verdenskortet. Når en by er markeret, vises den med røde ledestreger på kortet.

Det er ikke praktisk at skulle rulle ned gennem alle 2000 bynavne i listen for at finde en bestemt by. For at lette søgningen kan listen filtreres ud fra forskellige kriterier ved at skrive tekst i kasserne under verdenskortet. På skærmaftrykket er Denmark skrevet i Efter land-kassen, men allerede da der kun var skrevet Den var der kun danske byer at vælge imellem. Allerede efter De var vi nede på Denmark og Delaware. Havde vi skrevet C i Efter by og D i Efter land havde København været ene på listen. Søgekriterierne kan altså også kombineres. Det er også lige meget om man bruger store eller små begyndelsesbogstaver i lande- eller bynavne.

Bylisten kan også filtreres ved at klikke på kortet. Hvis du klikker med musen på kortet, vil alle byer inden for en radius af 2 grader vises i listen. Når du klikker på kortet viser den alle byer den kender inden for området. Man må altså ikke både filtrere efter navn og samtidig benytte musen til at begrænse søgeområdet, og omvendt.

Hvis du vil bruge de helt præcise koordinater du befinder dig på, eller hvis der ikke er nogen byer fra listen nær det sted du vil kigge fra, kan du indtaste dine egne data i kasserne nederst i billedet. Du skal udfylde alle felter (undtagen stat/delstat der er frivillig) før du kan tilføje stedet til listen over kendte steder. &kstars; vil til gengæld gemme dit sted og vise det i listen næste gang du åbner programmet. Vær i denne forbindelse klar over at den eneste måde du kan slette den på igen, er ved at fjerne den præcise linje i filen `~/.kde/share/apps/kstars/mycities.dat`.

## Hvad er klokken?

Det næste du måske ønsker at ændre, er klokkeslættet og/eller datoen. Når &kstars; startes, følger den maskinens eget ur og dato. Hvis du ønsker at standse tiden, vælger du Stop tiden fra Tid-menuen, eller du trykker simpelthen på ikonen Stop tiden på værktøjslinjen. Du kan få uret til at gå hurtigere eller langsommere end normalt vha. valgboksen Tidsintervaller på værktøjslinjen.

Du kan ændre tiden og datoen til en hvilken som helst ved at vælge Sæt tiden... fra Tid-menuen eller ved at trykke på timeglas-ikonen på værktøjslinjen. Dialogboksen Sæt tiden benytter en standard &kde; vælger, suppleret med 3 valgbokse til at indstille time, minut og sekund. Hvis du får brug for at stille uret tilbage til den aktuelle tid, skal du bare trykke på Sæt tiden til nu på Tid-menuen.

## Se dig omkring!

Nu da tid og sted er indstillet, kan vi begynde at se os omkring. Du kan panorerer hen over stjernehimlen ved hjælp af piletasterne. Hvis du holder &Shift; nede før du starter, går panoreringen dobbelt så stærkt. Du kan også bevæge dig rundt på stjernehimlen ved at klikke og trække med musen. Bemærk at ikke alle objekter vises mens billedet bevæger sig. Dette er gjort for at mindske belastningen af computerens processor og dermed gøre bevægelsen jævnere. Du kan zoome ind og ud med + og - tasterne, med zoom ind/ud knapperne på værktøjslinjen eller ved at vælge Zoom ind/Zoom ud i Vis-menuen. Bemærk at når du zoomer ind, vil du se mindre lysstærke stjerner end ved mindre zoom.

Zoom ud til du kan se en grøn linje; den repræsenterer din lokale horisont. Hvis du endnu ikke har indstillet &kstars;, vil skærmen være dækket af grøn farve under horisonten. Den grønne farve repræsenterer jorden man jo heller ikke kan kigge igennem. Der er også en hvid linje, som repræsenterer himlens ækvator (en forestilt linje der deler himlen i en nordlig og en sydlig halvkugle). Endeligt er der en gulbrun linje der repræsenterer ekliptika, den vej solen ser ud til at bevæge sig af gennem året. Derfor kan Solen altid findes på ekliptika, og planeterne er aldrig langt fra den.

## Objekter på himlen

&kstars; viser tusinder af himmelobjekter: stjerner, planeter, stjernehobe, stjernetåger og galakser. Du kan identificere dem alle ved at klikke på dem med musen. (navnet vises til venstre på statuslinjen i bunden af vinduet). Du kan få yderligere informationer om objektet ved at højreklikke med musen på det. En pop op-menu viser så dets navn(e), type og lænker til billeder og information på internettet.

Hvis du kender en &URL; på et billede eller ekstra information du gerne vil tilføje et objekt, kan du lave en brugerdefineret lænke i pop op-menuen ved at vælge menupunktet Tilføj lænke.... Dette åbner en dialogboks hvor du kan skrive lænkens &URL; og den tekst der skal stå i pop op-menuen. Du kan tjekke at denne &URL; er korrekt ved at trykke på Tjek URL som vil åbne denne &URL; i dit internetprogram. Angiv om denne &URL; peger på et billede eller et HTML-dokument! Hvis du angiver at det er et billede, åbnes lænken i et billedprogram, og hvis du angiver at det er HTML, åbnes siden i dit internetprogram. Du kan også lænke til filer på din egen harddisk, så denne funktion kan også bruges til at tilknytte dine egne observationsdata, billeder og anden information til objekter i &kstars;. Dine rugerdefinerede lænker bliver automatisk hentet når &kstars; åbnes, og de gemmes i `~/.kde/share/apps/kstars/`, i filer med navne som `mitbillede_url.dat` og `mininfo_url.dat`.

Du kan søge efter et navngivet objekt ved at trykke på søg-ikonet på værktøjslinjen eller ved at vælge Find objekt... i Sted-menuen. Dialogboksen Find objekt har en liste over alle navngivne objekter i &kstars; database. Mange objekter står kun opført med deres katalognavne (fx NGC 3077), men nogle er også opført med deres almindelige (engelske) navne (fx Whirlpool Galaxy). Du kan filtrere denne liste efter navn eller objekttype. Marker det ønskede objekt og tryk o.k. Programmet vil nu fokusere på dette objekt og følge det. Vær opmærksom på at hvis objektet ligger under horisonten, ser du måske ikke andet end grøn farve :-( Det er jorden der dækker, men jorden kan gøres usynlig i dialogboksen Billed-indstillinger.

Objekter følgers automatisk når billedet er centreret omkring objektet enten med Find objekt-knappen, ved at dobbeltklikke på objektet eller ved at vælge Centrér og følg fra højrekliksmenuen. Du kan ophæve centreringen ved at flytte på billedet, trykke på Lås-ikonet i værktøjslinjen eller vælge Følg objekt på Sted-menuen.