# Arbejde med &kate; MDI

## Overblik

Vindue, Vis, Dokument, Ramme, Editor... Hvad er de allesammen i &kate;'s terminologi, og hvordan får du mest ud af dem? Dette kapitel vil forklare alt dette og mere endnu.

### Hovedvinduet

&kate;'s hovedvindue et et standard &kde; programvindue, med tilføjelse af dokbare delvinduer, eller værktøjsvinduer, Det har en menulinje med alle de almindelige menuer, og noget mere, og en værktøjslinje der giver adgang til almindeligt brugte kommandoer.

Den vigtigste del af vinduet er redigeringsområdet, der sædvanligvis viser en enkelt teksteditor-komponent, i hvilken du kan arbejde med dine dokumenter.

Dokningsmulighederne for vinduet bruges af værktøjsvinduerne:

- Fillisten

- Filvælgeren

- Den indbyggede terminalemulator

Og muligvis andre værktøjsvinduer, for eksempel dem der kommer med indstik.

Værktøjsvinduerne kan placeres hvorsomhelst du ønsker dem indenfor eller udenfor hovedvinduet ved at trække håndtaget foroven af dem med &LMB; trykket nede, og de kan puttes oven i hinanden i et delt fanebladsvindue hvis det ønskes.

Når du trækker et dokket vindue, vil et sort rektangel blive vist for at indikere hvor vinduet vil blive placeret hvis du giver slip på museknappen, med mindre du flytter musemarkøren udenfor hovedvinduet, i hvilket tilfælde det trukne vindue vil blive til et frit flydende topniveau vindue.

## Editor-området

&kate; er i stand til at have mere end ét dokument åbent af gangen, og også til at opdele redigeringsområdet i et vilkårligt antal rammer, ligesom for eksempel &konqueror; eller den populære emacs-teksteditor. På denne måde kan du se adskillige dokumenter på samme tid, eller flere udgaver af det samme dokument, praktisk for eksempel hvis dit dokument indeholder definitioner foroven som du ønsker at se ofte som reference. Eller du kan se et program kilde-header i én ramme, mens du redigere implementeringen i en anden.

Når et dokument er tilgængeligt i mere end én editor, vil ændringer lavet i én editor øjeblikkeligt blive reflekteret i de andre. Dette inkluderer ændringer i teksten så vel som markering af tekst. Søgeoperationer eller markørbevægelser reflekteres kun i den aktuelle editor.

Det er ikke muligt for øjeblikket at have flere udgaver af det samme dokument åbent i den forstand at en udgave vil blive redigeret mens den anden ikke vil.

Når en editor opdeles i to rammer, bliver den delt i to lige store rammer, der begge viser det aktuelle dokument for denne editor. Den nye ramme vil være forneden (i tilfælde af en vandret opdeling) eller til højre (for en lodret opdeling). Den nye ramme får fokus, som bliver visualiseret ved et lille grønt lys i den fokuserede ramme.

## Fillisten

Fillisten viser en liste af alle dokumenter der for øjeblikket er åbne i &kate;. Ændrede filer vil have en lille floppy disk-ikon på deres venstre side for at indikere denne tilstand.

Hvis to eller flere filer med det samme navn (placeret i forskellige mapper) er åbne, vil navnet på den anden blive vedhæftet <2> og så videre. Værktøjsvink for filen vil vise dens fulde navn inkluderende stien, hvilket tillader dig at vælge den ønskede.

For at vise et dokument i den aktuelt aktive ramme, klikker du på dokumentnavnet i listen.

Standardplaceringen i &kate;-vinduet er til venstre for redigeringsområdet, i dokbart fanebladsvindue delt med Filvælgeren.

## Filvælgeren

Filvælgeren er en mappefremviser, der tillader dig at åbne filer fra en vist mappe i den aktuelle ramme.

Fra oven og nedad, består filvælgeren af følgende elementer:

En værktøjslinje

  Denne indeholder standard-navigations-værktøjsknapper:

  Hjem

    Ved at trykke på den vil det få mappevisningen til at `cd` til din hjemmemappe.

  Op

    Dette vil få mappevisningen til at `cd` til mappen lige over den aktuelt viste mappe om muligt.

  Tilbagetast

    Får mappevisningen til at `cd` til dentidligere viste mappe i historikken. Denne knap er deaktiveret, hvis der ikke er noget forrige punkt.

  Fremad

    Får mappevisningen til at `cd` til den næste mappe i historikken. Denne knap er deaktiveret, hvis der ikke er nogen næste mappe.

  Synkronisér

    Denne knap vil få mappevisningen til at `cd` til mappen for det aktuelt aktive dokument om muligt. Denne knap er deaktiveret hvis det aktive dokument er en ny, ugemt fil, elle mappen i hvilken den ligger ikke kan afgøres.

En &URL;-indgang

  Her kan du skrive stien for den mappe der skal gennemses. URL-indgangen vedligeholder en liste af tidligere skrevne stier, til at vælge en ved brug af pileknappen til højre for indgangen.

  &URL;-indgangen har mappe-auto-fuldstændiggørelse, fuldstændiggørelsesmetoden kan indstilles med &RMB;-menuen for tekstindgangen.

En mappevisning

  Dette er en standard &kde; mappevisning.

En filter-indgang

  Filterindgangen tillader dig at indtaste et filter for de filer der vises i mappevisningen. Filteret bruger standard globs, mønstre skal være adskilte af hvidt. Eksempel: `*.cpp *.h *.moc`

  For at vise alle filer, indtastes en enkel stjerne `*`.

  Filterindgangen gemmer de sidste 10 filtre der er indtastet mellem sessions, for at bruge en trykker du på pileknappen til højre for indgangen og vælger den ønskede filterstreng.

## Den indbyggede terminalemulator

Den indbyggede terminalemulator er en kopi af &kde;'s &konsole; terminal-program, for din behagelighed. Den er tilgængelig fra Opsætning Vis terminalemulator-menupunktet eller F7, og vil få fokus nårsomhelst den vises. Derudover, hvis Synkronisér &konsole; med aktivt dokument-tilvalget er aktiveret, vil den `cd` til mappen for det aktuelle dokument om muligt når det vises, eller når det ændrer sig hvad der er det aktuelle dokument.

Standardplaceringen i &kate;-vinduet er for neden, under redigeringsområdet.

Du kan indstille &konsole; ved brug af dens &RMB;-menu, for yderligere oplysninger, se &konsole;-manualen.